**...către mine**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...către mine

...

(Nu fi-voi pururi viu

Știința mă învață,

Dar fi-voi mort, în viață

De să trăiesc, nu știu)!

...

Amarul și durerea nu le-neca în vin,

Să scapi așa de ele, n-ai să reușești,

După vinul dulce, mâine te trezești

Și vei simți că seara ai băut venin!

...

Îți recunoști păcatul, viciul și durerea

Și nemulțumit, ai vrea să scapi de ele?

Dacă le recunoști, deja tu ai puterea

Să scapi în viața ta de-aceste lanțuri grele!

...

În viața asta care oricum e trecătoare,

Cu fiecare zi, o zi din tine moare,

Trăieștecu ardoare, ca și cum ai știi,

Că te-ai trezit și astăzi e ultima ta zi!

...

Vorbește tuturor ce astăzi vin spre tine,

Iar de vorbesc cu tine, răspunde-le frumos,

Și plină-ți va fi ziua de gândul lor de bine

Și-ți vor întinde mâna când te-or vedea pe jos!

...

Să nu lași să se piardă nici măcar o clipă

Din viața care-i scurtă și iute trecătoare,

Să lași să te pătrundă cu o străfulgerare

Îngerul vieții tale, cu-a cerului aripă!

...

De vezi un cerșetor, cu privirea-n jos

Și cu mâna-ntinsă, așteptând ceva

Dă-i un ban și-apoi, la el de te-oi uita,

În locul lui vedea-vei acolo, pe Hristos!

...

Trăiește cu ardoare, iubește cu ardoare,

Că viața este-un tainic cântec de iubire,

Iar sufletul rămâne și dacă trupul moare

Și-ți va purta iubirea cu el, în nemurire!

...

Fii credincios acelei căreia i-ai fost dat

Doar ea e lângă tine în fiecare clipă

O floare a iubirii pe suflet ți-a brodat

E îngerului tău, celesta lui aripă!